Qoraqalpog‘iston va Xorazmda boshlang‘ich sinf o‘quvchilari bepul ovqat bilan ta’minlanadi

Qayd etilishicha, Qoraqalpog‘iston Respublikasi va Xorazm viloyatida tajriba-sinov tariqasida boshlang‘ich sinf (1-4-sinf) o‘quvchilarini bepul ovqat bilan ta’minlash tizimi joriy etiladi.
Shuningdek, maktab o‘qituvchilarini belgilangan xalqaro standartlar asosida bilim va ko‘nikmalarga ega bo‘lishini ta’minlash ham ko‘zda tutilgan.
Bunda, maktabda faoliyat olib borishi uchun uchun har bir fan bo‘yicha mahalliy yoki xalqaro sertifikatsiya talablari belgilanadi. Toifaga ega bo‘lmagan maktab o‘qituvchilarini bilim va ko‘nikmalari diagnostikadan o‘tkaziladi.
Umumta’lim maktablarni, ayniqsa, chekka hududlardagi ta’lim maskanlarini oliy ma’lumotli pedagog kadrlar bilan to‘ldirish ishlari davom ettiriladi.
Toshkent viloyatini maktab ta’limi islohotlarining namunasiga aylantirish bo‘yicha alohida dastur amalga oshiriladi, bunda “Yangi O‘zbekiston ustozlari” dasturi hayotga joriy etilib, ta’lim sifati past maktablarga boshqa hududlardan eng malakali o‘qituvchilar ishga jalb qilinadi.